
INSTRUCTIO 
AC RMOS LOCORUM ORDINARIOS DE SCRUTINIO ALUMNORUM PERAGENDO ANTEQUAM AD ORDINES PROMOVEANTUR 


8 1.— De Ordinariorum munere sedulo scrutandi mores candidatorum ante Ordinationem. 


l. Quam ingens Ecclesiae atque animarum saluti detrimentum inferant qui, divina 
destituti vocatione, sacerdotale ministerium inire praesumunt, angelicis ipsis humeris 
formidandum, neminem profecto fugit. Unde qui a Spiritu Sancto sunt positi regere 
Ecclesiam Dei, ad plurima atque ingentia avertenda mala ab ipsa Ecclesia atque 
a christifidelibus, sedulissimam adhibeant curam oportet, ne tanti ministerii aditus illis 
pateat, quibus, ob defectum sacerdotalis vocationis, aptandum est illud Christi Domini: 
,Amen, amen dico vobis: qui non intrat per ostium in ovile ovium sed ascendit 
aliunde, ille fur est et latro^ (loann, X, 1). 

Haec Sacra Congregatio de Disciplina Sacramentorum, quae vi can. 249 § 3 
competens est in causis, quibus agitur de nullitate sacrae Ordinationis aut onerum 
eidem adnexorum, in iisdem agitandis, rem, ut plurimum, esse animadvertit de sacer- 
dotibus querelam moventibus adversus sacram Ordinationem, qui, etsi probare non 
valeant se vi aut gravi metu fuisse adactos ad sacros Ordines suscipiendos, tamen ex 
iis quae in actis deducuntur, aperte ostendunt, se fuisse praepostero modo in sacram 
militiam adlectos, seu non satis fuisse exploratam vocationem, nec libera et spontanea 
voluntate sacros Ordines suscepisse. Quod grave incommodum ut penitus removeatur 
eadem Sacra Congregatio ea instanter recolere satagit, quae S. Paulus ad Timotheum 
scribens commendabat: „Manus cito nemini imposueris, neque communicaveris peccatis 
alienis“ (V, 22), quaeque relata sunt atque fusius explicata in (Codice iuris canonici: 
,Episcopus sacros Ordines nemini conferat, nisi ex positivis argumentis moraliter 
certus sit de eius canonica idoneitate: secus non solum gravissime peccat, sed etiam 
periculo se committit alienis communicandi peccatis" (can. 973, 8 3). 

2. In primis itaque Episcopus rationem habere debet eorum, quae vigens ius de 
Seminariorum disciplina constituit, necnon ceterarum normarum, quas ad nostra usque 
tempora Sacrae Congregationi de Seminariis et Studiorum Universitatibus ad rem 
praestituere placuit, uti Seminariorum alumni, iis qualitatibus se ornatos exhibeant, 
quae ad rite, sancte ac fructuose ministerium sacerdotale exercendum hodie requiruntur. 
His praeterea sunt accensenda quae ius canonicum praescribit quaeque respiciunt, 
praeter irregularitates, impedimenta quoad sacros Ordines suscipiendos, uti in cann. 
083 —987 cautum est, ceteraque, quae can. 973 in subiecto sacrae Ordinationis exigit. 

Y 3. Quae ut probe ped. demandentur, Episcopus seu Ordinarius in perscru- 
tandis moribus eorum qui adscribi petunt sacrae militiae, prae oculis habeat oportet, 
maxime interesse ut a limine eiiciantur, seu ne ad tonsuram et minores Ordines ad- 
mittantur ii, qui sacerdotio fungendo non sint apti, seu a Deo non sint vocati. Nam 
sacri Ordines, iuxta sacrorum canonum praescriptum, sub finem curriculi studiorum 
conferuntur: sed „turpius eiicitur, quam non admittitur hospes“: videlicet nemo nescit 
quam sit grave et difficile negotium, iuvenem dimittere quum paene absolverit studia 
theologica, nedum ob iam progressam aetatem, quocirca non facilis patet via ad aliud 
capessendum vitae et studiorum institutum, sed etiam ob humanarum relationum re- 
spectum, praecipue cum consanguineis et amicis, qui soliti sunt culpae, seu levitati 
ingenii, vertere huiusmodi mutationes in vitae ratione, unde fit ut nullus non moveatur 
lapis ut ultra procedat qui eatenus progressus est. 

4. Praeterea, prouti eruitur ex processibus apud H. S. C. agitatis de nullitate 
sacre Ordinationis aut adnexarum obligationum, scrutatores bene perspectas habere 
debent rationes, quae passim adducuntur ab asserentibus, se veram voluntatem non 
habuisse recipiendi sacram Ordinationem, aut saltem se submittendi gravibus sacrae 
Ordinationi adnexis obligationibus. Hae rationes sunt aliae ipsis assertoribus intimae 
seu intrinSecae, veluti cupiditas commodiori clericali vitae, uti vulgaris opinio est, 
indulgendi, honores aucupandi, lucra sibi facile comparandi, effugiendi (et haec est 
hodie communissima ratio) manuum laborem,— ne cogantur fodere, seu agros excolere 
cum parentibus et fratribus, aut aliam similem vitae rationem prosequi; — vel fruendi 
privilegiis clericalibus, et potissimum exemptione a servitio militari aut a foro saecu- 
lari; vel saltem cum clericali statu altiorem gradum, etiam civiliter aestimatum, con- 
sequendi. Extrinseca ratio ipsi postulanti et veluti classica in his causis, est metus 
gravis, sive absolutus sive relativus, uti est metus reverentialis; utraque autem species 
metus est perspectissime a canonica iurisprudentia explanata. 

Itaque haec Sacra Congregatio, quo facilius Rmi locorum Ordinarii praescriptis 
sacrorum canonum obtemperare valeant, sequentes tradit normas, respicientes scilicet 
methodum scrutationum, fontesque determinans unde veritas hauriri possit. Sed mens 
non est Sacrae Congregationi, ut omnes et singulae inquisitiones in singulis casibus 
absolutae peragantur, cum non semel ex his nonnultae supervacaneae sint, aut non pos- 
sibiles; sed ut ea colligantur, quae de moribus ordinandorum cognosci et explorata 
esse debent, antequam ad sacram Ordinationem tuto procedi possit. 


5. Acta, quae in huismodi perscrutationibus conficiuntur, asservanda erunt sub 
secreto in Curiae tabulario. 


S 2. — De scrutinio ante collationem primae tonsurae et minorum Ordinum Jaciendo. 


l. Appropinquante tempore, quo candidati erunt primam tonsuram et Ordines 
minores recepturi, scriptam ipsi exhibeant, duos saltem ante menses, moderatori Se- 
minatii petitionem, sua manu exaratam et subscriptam, qua candide significent, se li- 
bera omnino voluntate atque spontanea, primam tonsuram et postea Ordines minores 
postulare. 

2. Eiusmodi petitio, cui attestatio addenda erit de suscepto Baptismate et de 
recepto Confirmationis Sacramento, ab eodem Seminarii moderatore, una cum sua 

personali informatione de oratoris idoneitate ad clericalem statum, Excmo Episcopo 
exhibebitur, qui nisi, attenta eiusdem moderatoris informatione habitisque forte prae 
oculis aliis notitiis sibi certo cognitis, dictam petitionem a limine reiiciendam esse 
existimaverit, normas de quibus infra observabit. 

3. Quod si agatur de alumnis in regionalibus Seminariis vel in ecclesiasticis col- 
legiis, tum italicis tum exteris, praesertim huius Almae Urbis, degentibus, horum mo- 
derator, nisi habitualiter peculiare mandatum inquirendi iuxta sequentes normas de 
eiusmodi petitionibus ab Episcopis alumnorum, attenta locorum distantia, habuerit 
petitionem pariter ab ipsis alumnis sibi traditam, proprio eorum Episcopo, sua infor- 
matione munitam, mittendam curabit. 

4. Ordinarius, in utroque casu, uti par est, ipsam petitionem ad eumdem Semi- 
narii moderatorem remittet, cum mandato inquirendi eius nomine et auctoritate de 
idoneitate et qualitatibus oratoris, pro tempore quo ipse in Seminario fuit. 

Si forte desit Seminarii Moderator et alius eius vices gerat, aut Seminarii Mo- 
deratorem non eum esse, qui in casu utilem inquisitonem peragere valeat, censeat 
Ordinarius, hic mandatum inquirendi alii deferat. 

5. Seminarii moderator, diligentissime notitiam de promovendis exquirere curabit 
ab alumnorum praefectis, praecipue si isti sacerdotali dignitate exornentur, tum etiam 
ab iis qui in Seminario doctorum gerunt munus, ipsoque non solum seorsum audiet 
sed etiam insimul convocatos, de singularibus nempe vocationis signis, uti sunt pietas, 
modestia, castitas, de propensione ad sacras functiones, de studiorum profectu, de bo- 
nis moribus, ad quod inservire poterunt interrogatoria, congrua congruis referendo, 
quae in appendice habentur, iuxta Mod. II et III. 

Quia in Seminariis diocesanis coetus adesse debet deputatorum pro disciplina 
tuenda ad normam can. 1359, hi etiam, si de personis edocti sint, percontandi erunt 
in scrutiniis faciendis. 

Quum Seminarii moderator Episcopo remittit notitias a se collectas illius man- 
dato, suum pandat iudicium seu opinionem suam manifestet exinde habitam de can- 
didati moribus et ingenio. Huiusmodi iudicium non parvi ponderis profecto erit: 
siquidem praesumitur, moderatorem, prae ceteris, de alumnis rectum iudicium fore 
laturum. 

6. Ad rem autem intimius in singulis casibus perscrutandam, Episcopus, alumno- 
rum, eorumque familiae parocho praterea mandabit sedulo exquirere non modo de 
vocationis signis promovendorum, deque eorundem virtutibus, seu pietate, sed etiam 
de anteacta ipsorum vitae ratione et de praesenti; ac maxime percontabitur quomodo 
sese gesserint feriarum tempore, an videlicet quandam animi levitatem ostenderint, 
vel' profanis rebus indulserint; et quaenam sit publica ipsorum fama (Mod. II). In su- 
per num candidatorum parentes bona gaudeant existimatione, et quae sint rei familia- 
ris rationes; num lucri seu quaestus causa, eos reluctantes importunis suasionibus, 
praecibus vel minis, vel alio modo impellant ad sacerdotium ineundum, pertimescentes 
scilicet aliquod familiae obventurum damnum, sacra Ordinatione posthabita. Quod si 
haec incitamenta aut inconvenientia sint manifesta, vel prudens de iisdem adsit dubium, 
Ordinarius omnibus viribus ut ab incepto desistant ipsis suaviter suadebit, vel, si casus 
ferat, fortiter eosdem moneat parentes de poena excommunicationis ipso facto incur- 

renda, ab Ecclesia contra quocumque modo cogentes ad suscipiendos sacros Ordines 
statuta (can. 2352). 

7. Quod. si parochus consanguinitate vel affinitate sit cum promovendo. coniunctus, 
Episcopus ab alio parocho aut sacerdote in loco commorante notitias sumere curabit; 
idque praecique quum aliquis sacros Ordines, antequam canonicae perficiantur publi- 
cationes, vel iisdem legitime dispensatis vi can. 998, erit suscepturus. Non parum etiam 
proderit ad praecavenda mala, quae ex sacrae Ordinationis oneribus temere susceptis 
oriri solent, inquirere, num aliquod abnorme ex parentibus in candidatum manavisse 
coniici aut suspicari fas sit, ac praecique num corporis habitus ad libidinem sit 
proclivis, quod atavismum sapiat (Mod. II). Hanc inquisitionem quisquis Episcopus 
peragere curet pro suis subditis. 

8. Praeterea Episcopus a Seminarii moderatore et ab huius gerente vices, seorsim 
auditis, quid. de candidatis sincera fide sentiant, si fieri potest, expetat: quod quidem 
erit peragendum post iam acceptas notitias de ipsius mandato. ab eodem moderatore 
collectas. 

Aliae etiam personae sive ecclesiasticae sive seaculares probitate. insignes, quae 
peculiares notitias de promovendis praebere possint, iuxta Mod. HI interrogandae erunt, 
si eas. interrogare, ex rerum et personarum circumstantiis, opportunum ducat Ordi- 
narius, praecipue quum aliquid: supersit dubii de moribus et canonica promovendi 
idoneitate. 

Nec satis; nam penitius candidatorum animus singulatim erit explorandus ab 
Episcopo proprio vel, eo impedito a Vicario generali, vel ex mandato, a Seminarii 
moderatore, seu etiam ab iis qui totius Seminarii disciplinae tutandae deputantur. 
Quod si agatur de alumnis degentibus in Seminariis extra dioecesim, mandatum ad 
hoc fieri poterit Episcopo loci commorationis vel ecclesiasticae personae dignitate 
fulgenti, vel ipsi Seminarii moderatori. Oportet enim, ne decipiat assensio vel fallat 
affectio, ut ordinandorum voluntatem Episcopus experiatur per se vel per alias me- 
moratas personas, planeque noscat, num promovendi alienis potius suasionibus, obte- 
stationibus, pollicitationibus pressi, seu etiam minis compulsi ac perterriti, sacram Ordi- 
nationem expetunt; num etiam cognitum: eis prorsus exstet, quaenam erunt onera ab 
eis suscipienda, ac praecipue quid caelibatus lex importet, et an parati sint hanc inte- 
gre constanterque servare, divinae gratiae ope, atque opportunis rationibus pericula 
vitantes, adeo: ut eorum conversatio, prout in Pontificali Romano legitur, probata et 
Deo placita exsistat, et digna ecclesiastici honoris augmento. Unde expediens. erit ut 
idem Episcopus verba, quae in Pontificali Romano referuntur, candidatis perlegat, 
atque accuratius explicet, scilicet quod promovendi iterum atque iterum considerare 
debeant attente, quale onus appetant; quod ante sacram. Ordinationem cum sint liberi; 
liceat eis pro arbitrio ad saecularia vota transire; sacris autem susceptis Ordinibus, 
amplius per se non possint a proposito resilire, sed Deo famulari perpetuo et casti- 
tatem servare ipsos oporteat; ideoque, dum tempus est, adhortetur promovendos ut 
sedulo et coram Deo cogitent quo certior idem Episcopus fiat, num in eiusmodi pro- 
posito perseverare ex animo intendant, atque ad eadem promissa implenda sint parati. 
Itaque verbis humanissimis ac more paterno eis suadebit, ut suum. candide sibi ani- 
mum pandant fidentissime, ipsis spondens suam, si opus fuerit, se praebiturum liben- 

ter operam, ut debita libertate iruantur; adeo ut, vero deficiente proposito, in re tam 
gravi, aliud comparare sibi munus possint, magis sui ingenii proclivitati accommodatum. 


8 3. — De scrutinio habendo antequam clerici maioribus Ordinibus initientur. 


1. Quando ex peractis perscrutationibus prudenter inferri possit, postulatorem ad 
studia theologica admitti posse, et primam tonsuram et deinde minores Ordines ei 
conferri, de inquisitionum actis in Curiae archivo asservatis iterum ratio habenda erit, 
quum alumnus postulabit ut ad subdiaconatum promoveatur. Ast Episcopus, seu loci 
Ordinarius non solum attendere debet quae iam acta sunt, sed, antequam subdiaco- 
natus conferatur, candidati mores iterum perscrutetur oportet, servata methodo iam 
explicata. Verum supervacaneum est adnotare, haud necesse esse denuo inquirere de 
iis, quae ad alumni originem, eiusque parentum indolem et ingenium atque anteactos 
alumni mores spectant, nisi iusta exorta sit suspicio notias ante habitas veritati non 
fuisse consentaneas. Interest vero semper inqnirire de alumni moribus eiusque mora- 
libus qualitatibus, quomodo nempe istae se exhibuerint ex vita in Seminario acta, 
atque ex profectu in studiis. Quibus peractis inquisitionibus, si nulla adsit canonica 
ratio, quae alumnum a subdiaconutu arcendum fore suadeat, hic scribere debebit sua 
manu declarationem, iuramento ab ipso firmandam, in Appendice relatam (Mod. l), 
qua scil. ipse fatetur se omnimoda libertate ad sacram Ordinem accedere, riteque 
perspecta habere omnia onera eidem adnexa. Quae quidem declaratio erit similiter 
a candidatis exaranda antequam ad reliquos sacros Ordines promoveantur, diaconatum 
nempe et presbyteratum. 

2. Quum res est de diaconatu conferendo, ut plurimum sufficit prae oculis ha- 
bere iam peractas inquisitiones, nisi interim novae perpendendae sint circumstantiae, 
quae dubitare cogant de sincero proposito candidati, aut de eius morali idoneitate ser- 
vandi onera, obligationesque exsequendi sacris Ordinibus susceptas. 

Eiusmodi forte exortum dubium depellendum erit, iis adhibitis inquisitionibus, 
iuxtas normas traditas, pro casus qualitate, opportunis aut necessariis. Si vero res eo 
deducatur, ut clare pateat subdiaconum ad diaconatum promovendum, vel sacram 
vocationem reapse nunquam habuisse, aut eamdem corruptis moribus amisisse, tunc 
res erit intimius perscrutanda, prouti modo dicimus de subdiacono ad diaconatum 
promovendo, et de presbyteratu conferendo. 

3. Quoties Episcopus, antequam quis ad diaconatum aut ad sacerdotium initietur, 
pro certo habeat ex promovendi confessionibus aut ex aliis certis indiciis et proba- 
tionibus susceptis, ipsum sacra revera vocatione esse destitutum, S. Sedem adire non 
omittat, candide et plane referens rerum statum, seu argumenta, quibus vehemens 
fovetur dubium de subdiaconi et diaconi idoneitate ad onera maiora digne et fide- 
liter perferenda. Res quidem agitur tanti momenti, ut Ordinariorum conscientia gra- 
viter onerata maneat de hac obligatione, ut periculum amoveatur manus imponendi 
diacono vel presbytero, qui gravissimo sacrorum Ordinum oneri sustinendo, impar sit. 

4. Ne autem ad hoc extremum rex perducatur, in animo Episcoporum et locorum 
Ordinariorum alte sit repositum, magnopere interesse, ab ipso limine sacrae Otrdina- 
tionis eos esse depellendos, qui sunt indigni et non vocati. Hi enim sanctuaiium cum 
ingressi sint, ut humane cupididati aut alterius voluntati obsequantur, ut plurimum, 


66 
non se praebent uti a Deo non vocatos, sed suam. minus dignam agendi rationem 
omnimode obtegere seu simulare solent. Sunt alii, qui bona fide minores et sacros 
Ordines susceperunt, sed antequam presbyteratum consequantur, experiuntur se impa- 
res esse oneribus sacrae Ordinationis sustinendis, aut se vitiis veł moribus saecularibus 
implicarunt: in his, nimirum, facilius et apertius sanctae vocationis patebit defectus, 
iidemque ipsi, ut suae miserrimae conditioni consulatur, ultro efflagitabunt. 

5. Maxime proinde interest praescriptas normas adamussim et diligentissime ser- 
vari, antequam Episcopi candidatos ad clericalem militiam admittant, seu ad hunc 
finem dimissorias litteras pro suis subditis in aliena dioecesi degentibus Episcopo loci 
tradant. Exinde consequetur ut sacro Ordini adscripti digni dispensatores mysteriorum 
Dei evadant atque magnopere tueantur provehantque in terris regnum Dei, quod tum 
catholicae tum civili reipublicae feliciter benevertet. 

In plenariis Comitiis die 19 Decembris 1930 in Civitate Vaticana habitis, Emi 
ac Rmi Patres Cardinales instructionem hanc diligenti perpensam examine, concordi 
suffragio adprobarunt; eamque Ssmus Dominus Noster Pius divina Providentia Pp. XI, 
in audientia diei 26 dicti. mensis et anni, audita relatione infrascripti Secretarii Sacrae 
Congregationis, ratam habere et confirmare dignatus est, mandans praeterea ut eadem 
instructio omnibus Rmis locorum Ordinariis notificetur, ab ipsis adamussim observanda; 
praecipiens etiam ut in Seminariis quolibet anno, studiorum curriculo ineunte, alumnis 
perlegatur, deque hisce praescriptionibus fideliter adimpletis in ordinaria de statu dioe- 
cesis relatione S. Sedem edocere non ommitant; contrariis quibuscumque non obstan- 
tibus. 

Placeat Rmis locorum Ordinariis de huius Instructionis receptione huic Sacrae 
Congregationi referre. 

Datum Romae ex aedibus Sacrae Congregationis de Disciplina Sacramentorum, 
die 27 Decembris 1930. 

1 M. CARD. LEGA, Praefectus 
PETS. D. Jorio, Secretarius 
' APPENDIX 


Mod. I. 


Declaratio propria manu subscribenda a candidatis in singulis sacris Ordinibus 
suscipiendis, iuramento coram Ordinario praestito. 


„Ego subsignatus N. N., cum petitionem Episcopo exhibuerim pro recipiendo 
subdiaconatus (seu diaconatus vel presbyteratus) Ordine, sacra instante Ordinatione, 
ac diligenter re perpensa coram Deo, iuramento interposito, testificor in primis, nulla 
me coactione seu vi, nec ullo impelli timore in recipiendo- eodem sacro Ordine, sed 
ipsum sponte exoptare, ac lena liberaque voluntate eundem- velle, cum experiar ac 
sentiam a Deo me esse revera vocatum. 

,Fateor mihi plene esse cognita cuncta onera caeteraque ex eodem sacro Ordine 
dimanantia, quae sponte suscipere volo ac propono, eaque toto meae vitae curriculo, 
Deo opitulante, diligentissine servare constituo. 

,Praecique quae caelibatus lex importet clare me percipere ostendo, eamque li- 
benter explere atque integre servare usque ad extremum, Deo adiutore, firmiter statuo. 

„Denique sincera fide spondeo iugiter me fore, ad normam ss. Canonum, obtem- 
peraturum obsequentissime iis omnibus, quae mei praecipient Praepositi, et Ecclesiae 
disciplina exiget, paratum virtutum exempla praebere sive opera sive sermone, adeo 
ut de tanti officii susceptione: remunerari a Deo merear. 

Sic spondeo, sic voveo, sic iuro, sic me Deus adiuvet et haec Sancta Dei Evan: 
gelia, que manibus meis tango". 

(Foco. S echas skille o c 


Mod. Il. 


Inquisitio ope Parochorum peragenda. 


Parochus in sua scripta relatione: super his mentem suam aperiet: 

1. Num clericus in explendis pietatis operibus, videlieet in piis peragendis com: 
mentationibus, in audienda Missa, in visitatione Ssmi Sacramenti atque in mariali ro- 
sario recitando sedulus et devotus exstet: 

2. Num ad sacram Confessionem. et ad. sacram. Synaxim crebro ac devote ac- 
cedat. 

3. Num diligenter ac pie im sacris functionibus suum. ministerium expleat. 

4. Num christianae. doctrinae tradendae, quatenus huic extra Seminarium addictus, 
fuerit?) suam operam navet. 

5. Num studium curamque prodat divinum provehendi cultum, animarum: curandi 
bonum, atque. ad; sacra. exercenda. ministeria propensionemr patefaciat. 

6. Quibus speciatim intendat studiis; et qua sedulitate: 

7T. Num profanis perlegendis libris diariisque, odium contra: fidem, vel! bonos 
mores, foventibus, sit deditus: 

8. Num' autumnalibus feriis, extra Seminarium clericali veste usus sit atque utatur. 

9. Num praedictis in feriis cum aliquibus utriusque sexus personis non bonae 
famae, aut etiam bonae famae sed cum scandalo et admiratione: fidelium, si agatur 
de personis alterius sexus, familiaritatem foverit, vel loca frequentaverit: haud! suspicione 
carentia. 

10. Num in loquendo probum ac integrum sese ostenderit. 

11. Num occasionem praebuerit ut censoria nota afficeretur circa mores, vel! 
Ecclesiae doctrinam. et praecepta. 

12. Quomodo. se gerat cum pueris, puellis aliisque diversi: sexus. personis. 

13. Num se proclivem exhibeat: ad vitae commoda, ad copiosum: hauriendum 
vinum; ad liquores sumendos, atque ad profana: oblectamenta capienda: 

14. Num' caritatem: ostendat, demissionemque atque obsequium iis: qui. praesunt 


praebeat. 
15. Quae sit publica de ipsius vocatione opinio. 


16. Num inter parentes alicuius infirmitatis indicia, ac praecique mentis morum- 
que pravorum, adsint, quae atavismum. suspicari: sinant. 
17. Num parentes, vel alter e familia ipsum impellant. ad: sacerdotium: ineundum. 


1) Priusquam vero candidatus ad ulteriores sacros Ordines promoveatur, si nondum praefato muneri addictus 
fuerit, addici debet. 

Mod. III. 


Interrogatorium aliis personis probis poponendum. 


Quo autem facilius personae probae interrogationibus responsa praebeant, haec 
ab ipsis erunt exquirenda: 

l. An clericus sive in ecclesia, sive in consuetudine cum aliis habenda, pie, 
graviter, prudenterque se gesserit ac gerat. 

2. An aliquod de sua vocatione ad sacros Ordines foveri possit dubium, et qua 
ratione. 

3. An parentes vel alter e familia ad eosdem suscipiendos sacros Ordines ipsum 
impellant. G 

4. An familiariter utatur cum iis, qui in suspicionem veniant de fidei carentia, 
vel de malis moribus. : 

5. Quae sit publica et praecique praestantiorum hominum existimatio de agendi 
ratione, tum morali tum religiosa, eiusdem clerici, et de eius vocatione ad sacerdotium 


ineundum, lg 


Publiczne modły za Kościół i Ojca św. 
Rozporządzenie na uroczystość św. Piotra i Pawła. 


Ciężkie troski dręczą Ojca św. i katolików. Do nieustającego męczeństwa Kościoła 
pod bezbożnemi rządami sowieckiemi, do wzmagającej się wszędzie propagandy bez- 
bożności i poniewierania moralnego natury ludzkiej, do bezkarnego niemał szerzenia 
wśród narodów zasad wiodących do najokropniejszych przewrotów i do zniweczenia 
całej kultury, przybyły w ostatnich tygodniach nowe zmartwienia i obawy. — W biały 
dzień bezczeszczono zuchwale i bez oporu puszczano z dymem w Hiszpanji świętości, 
kościoły, klasztory i zakłady katolickie. Przewlekłe spory o zagwarantowanę .Konkor- 
datem swobody Kościoła na Litwie zaostrzyły się w opłakany sposób. We Włoszech, 
a nawet samej stolicy chrześcijaństwa, rozpętała się walka o podstawowe prawą „Akcji 
Katolickiej, niepozbawiona niestety gwałtów dokonanych na członkach i siedzibach 
organizacyj katolickich. Posunięto się nawet do pożałowania godnych zniewag samego 
Ojca św. 

Zło podnosi głowę i pod różnemi pozorami uderza w Kościół Chrystusowy 
iw Papiestwo, jako ostoję prawdy, moralności, autorytetu i pokoju. 

Dzielimy z Ojcem św. wszystkie troski i smutki, ślubując Mu znowu wierność 
bezwzględną i bezgraniczne posłuszeństwo. A zarazem ślemy do Boga gorące modlitwy, 
aby za przyczyną Najśw. Wspomożycielki Wiernych i św. Józefa, Patrona Kościoła św. 
otoczył swój Kościół szczególną opieką, zdwajając skuteczność jego działania, budząc 
w katolikach męstwo i ducha apostolskiego i darząc Ojca św. obfitością swych łask 
i pociech. 

W związku z dzisiejszem położeniem Kościoła, zarządzamy na uroczystość św. 
Piotra i Pawła szczególne modlitwy, a mianowicie: 

1) Kapłani odmówią przy Mszy św. cichej czy śpiewanej „orationem imperatam 
pro Papa" (jako pro re gravi in duplici I. classis); 

2) po sumie i przy popoludniowem nabożeństwie odśpiewa się wszędzie za po- 
myślność Kościoła »Suplikacje" przed Najśw. Sakramentem wystawionym w monstracji; 

3) W kazaniach wyłoży Wielebne Duchowieństwo naukę o zadaniach Kościoła 
Chrystusowego i o znaczeniu Papiestwa, podkreślając obowiązek szerzenia Królestwa 
Bożego przez apostolstwo świeckich — bez wchodzenia w szczegóły dzisiejszych walk 
z Kościołem. 

Nabożeństwo to należy zapowiedzieć w niedzielę poprzedzającą uroczystość św. 


Piotra i Pawła. 
—— mc 


Pro notitia 


communicatur P. T. Rectoribus ecclesiarum, RDnum Ladislaum Stefanowicz, antea 
cooperatorem in Łęki Górne, neque „Celebret* neque jurisdictione ad excipiendas 
fidelium confessiones gaudere. 

Eundem vero RD. Ladislaum Stefanowicz citamus ad comparendum in Curia 


dioecesana die 30 Junii 1931. 
m WN 


Z Wydawnictw 


Ks. Dr Józef Lubelski: „Historja Kościoła katolickiego". Podręcznik dla szkół 
średnich. Tarnów 1931. 

Książka dobrze opracowana i starannie wydana, naświetla szczególniej te przy- 
czyny i osoby, które miały najważniejszy wpływ na dzieje Kościoła św. Autor uwzględnił 
najnowsze już zdarzenia. Podręcznik godny polecenia. 

Zjednoczenie Młodzieży Polskiej (Poznań, Pocztowa 15) wydało dwie broszurki: 
„Wstąp do SMP* i „Chodź do nas". Celem tych broszurek jest werbowanie członków 
do Stowarzyszeń Młodzieży Polskiej wśród młodzieży opuszczającej szkołe. 


Zmiany wśród Duchowieństwa 


Odznaczeni Rok. i Mant.: Ks. Stanisław Kocjan, katecheta szkoły powszechnej 
w Tarnowie, ks. Józef Chrząszcz, katecheta szkoły powszechnej i dyrektor pryw. semi- 
narjum naucz. żeńsk. w Tarnowie. Exp. can. Ks. Jakób Luraniec, proboszcz w Mogilnie. 

Przeniesieni XX. Wikarjusze: ks. Jan Karaś z Grybowa do Nockowej, ks. Sta- 
nisław Syper z Nockowej do Grybowa. 


Z KURJI BISKUPIEJ 


W Tarnowie, dnia 18 czerwca 1931. 


Ks. Roman Sitko + LEON Bp. 


kanclerz 


Nakładem Kleru Diecezjalnego Z Drukarni Zygmunta Jelenia w Tarnowie 

